สังคมข่าวหุ้นเกียรติก้อง ว่องไวยากร
****ตลาดรอผลประชุมเฟด
14 ธ.ค. 2559

****ตลาดรอผลประชุมเฟด
*******ตลาดหุ้นไทยวานนี้อยู่ในอาการไซด์เวย์ รอฟังผลประชุมธนาคารกลางสหรัฐ หรือ เฟดที่เริ่มขึ้นแล้ว ระหว่างวันที่ 13-14 ธ.ค.คาดว่าเฟดจะปรับขึ้นอัตราดอกเบี้ย 0.25% อย่างแน่นอน แต่ที่นักลงทุนสนใจคือ ถ้อยแถลงของ นางเจเนต เยลเลน ประธานธนาคารกลางสหรัฐที่จะพูดถึงนโยบายปีหน้ามากกว่า ว่าเฟดจะปรับขึ้นอีกกี่ครั้งผลกระทบย่อมมีต่อตลาดเงินและตลาดทุนทั่วโลก รวมทั้งไทยเงินลงทุนจะไหลกลับไปสหรัฐ ซึ่งตอนนี้ก็เป็นอยู่ ในขณะที่นโยบาย โดนัลด์ทรัมป์ ประธานาธิบดีสหรัฐก็ต้องการให้เงินไหลกลับอเมริกาทำให้นักวิเคราะห์คาดว่าช่วงแรกของเฟดขึ้นดอกเบี้ยเงินจะไหลออกจากตลาดเกิดใหม่แต่ก็มีเงินส่วนหนึ่งโยกจากยุโรปช่วงนี้ จึงทำให้ตลาดหุ้นไทยไม่ลดลงมากนักแนวรับ-แนวต้าน 1,520-1,540 จุด
********หุ้นกลุ่มแบงก์คาดว่าได้รับผลกระทบจากการปรับขึ้นดอกเบี้ยของเฟดโดยเฉพาะหุ้นแบงก์ขนาดใหญ่ ที่มีฐานเงินฝากสูง BBL  ของเสี่ยโทนี่  KBANK ของเสี่ยปั้น ต้องรับกับต้นทุนที่เพิ่มขึ้นหาก กนง.ขึ้นดอกเบี้ยตามเฟดในขณะที่ปล่อยกู้ยังฝืด แถมแนวโน้มเอ็นพีแอลก็สูงโดยปีหน้าคาดกันว่าทั้งกลุ่มจะไปแตะ 3% หากเศรษฐกิจยังไม่ยอมฟื้นจริงเสียที
******วานนี้กลุ่มพลังงานช่วยพยุงตลาดฯ หุ้นกลุ่ม PTT ปรับขึ้นรับราคาน้ำมัน หลังจากที่โอเปกบรรลุข้อตกลงลดกำลังการผลิตแม้จะไม่ยั่งยืนแต่ก็มีความหวังขึ้นมาบ้าง ราคาที่คาดไว้ปีหน้าจะอยู่บริเวณ 50-60 ดอลลาร์สหรัฐต่อบาร์เรล ไม่เกินนี้  กำไรของกลุ่มโรงกลั่นและพลังงานปี 2560 น่าจะออกมาดีกว่าปีนี้ใครจะลงทุนก็เข้าเก็บตอนราคาย่อลงมาก่อน
*******อธิคม เติบศิริประธานเจ้าหน้าที่บริหาร และกรรมการผู้จัดการใหญ่ บมจ.ไทยออยล์ หรือ TOP  ทำนายว่าความต้องการใช้น้ำมันปีหน้าจะเพิ่มขึ้น ยอดขายของบริษัทประมาณ  2.8-3 แสนล้านบาท เพิ่มขึ้นจากปีนี้ที่  2.6-2.7 แสนล้านบาทราคาน้ำมันดิบจะเคลื่อนไหวในกรอบ 50-55 เหรียญสหรัฐ/บาร์เรลสูงกว่าระดับราว 40 เหรียญสหรัฐ/บาร์เรลในปีนี้  กำไรก็คงจะต้องเติบโตไปตามยอดขายถ้ายังไม่มีก็เก็บไว้ในพอร์ตได้แล้ว
*******วานนี้ครม.บิ๊กตู่อนุมัติมาตรการช้อปช่วยชาติ ที่ทุกคนรอคอยมา 2 สัปดาห์จะปรับครม.คราวนี้ “อภิศักดิ์”  น่าจะยังเหนียวเพราะมีหน้าที่ต้องช่วยพยุงเศรษฐกิจต่อไป ส่วนหุ้นห้างสรรพสินค้าของกลุ่มจิราธิวัฒน์   อาหารเครื่องดื่ม ของกลุ่มเสี่ยเจริญ  และโรงแรมน่าจะได้รับผลประโยชน์จากมาตรการนี้ ตัวเด่นๆ ยกให้ MEGA ROBINS CPN HMPRO GLOBAL  COM7เริ่มมาตรการช้อปฯ ตั้งแต่ วันนี้ 14-31 ธันวาคม  นำมาหักลดหย่อนภาษีได้ไม่เกิน 15,000 บาท  เพื่อกระตุ้นการใช้จ่ายในประเทศที่ชะลอตัวลงคาดว่าจะทำเศรษฐกิจขยายได้ตามเป้าหมายที่ 3.3%
************ACAP ของนางสาวสุกัญญา สุขเจริญไกรศรี ประธานเจ้าหน้าที่บริหารบริษัท เอเชียแคปปิตอล กรุ๊ป วานนี้วอลุ่มหาย หลังจากติดแคชฯ ราคาตอนนี้ถือว่าสูงมากถ้าจะเข้าไปเก็บต้องรอให้ลงมามากกว่านี้ บริเวณพีอีประมาณ 30 เท่าถึงจะปลอดภัย********** ตอนนี้ถ้าไม่รู้จะเล่นหุ้นอะไรให้จับตาไปที่กลุ่มกลุ่มรับเหมาก่อสร้าง  ITD CK STEC UNIQ หลังจากที่วานนี้ครม.ได้อนุมัติ Action Plan ปี 2560 มูลค่าการลงทุนรวมกว่า 8.96 แสนล้านบาท เป็นการลงทุนงานด้านระบบรางมูลค่าประมาณ 85% ระบบทางด่วนและมอเตอร์เวย์ 9% พัฒนาสนามบินและศูนย์ขนส่ง 6% แต่ไม่รู้ว่าเจ้ากระทรวง อาคม เติมพิทยาไพสิฐ รมว.คมนาคม  จะยังอยู่ในครม.ใหม่ด้วยหรือเปล่า ***********